KJM-FRM5055: Eksamensresultater H2023: Ingen stryk (bra), men hadde kanskje håpet på færre svake karakterer. To stk. hadde eksamen i 9000-varianten, begge sto.

Andre poeng:

- Det var flere studenter fra andre studiesteder, f.eks. NMBU. Det er en ganske heterogen gjeng, ikke bare analytikere, men også organisk, polymer, etc. Siden flere ikke har blitt «drillet» i Kis analytiske emner, så kan det hende at flere av disse ligger litt bak i erfaring for tidligere emner.

- Et grep som vi gjorde tidlig i semesteret, da vi mistenkte noe vaklende kunnskaper, var å ha en gjennomgang av en del grunnleggende kjemiske konsepter relevant for analytisk kjemi/kromatografi, f.eks. hva som (ikke) gjør stoffer flyktige, og hva som gjør et stoff polart/ikke polart. Dette er nok viktig, og skal fortsette med dette. Vi har også prøvd å presisere nøkkelpunkter i læringsplan til de enkelte forelesningen på timeplan-siden.

- Tidlig i prosessen gav vi studentene klar beskjed og tilgang til eksamensformatet, dvs. hva slags spørsmål som kunne bli stilt. På denne måten ønsket vi å understreke læringsmål, så de ikke «leste seg bort» på detaljer. Vi gav også flere prøveeksamener (ikke retting, men muntlig gjennomgang). Dette var en populær aktivitet, ifølge anonyme «post it» tilbakemeldinger samlet ila semesteret.

- Men én viktig tilbakemelding var at det var ønskelig med flere tradisjonelle forelesninger. Dette skal vi (gjen)innføre, da formatet nå (kollokvier på lærestoffet, og så spørre spmål til påfølgende time) virker i dag som mere utfordrende enn før (?).

To stykker skal ta konte (muntlig) senere i januar.